દેશી રાજ્યોએ વિદ્યાર્થીઓ ઉપર આવી માસિક શિક્ષણ ફી સામે પોતાનો મક્કમ વિરોધ જાહેર કર્યો તો સામે નવા પોલિટીકલ એજન્ટ કીટીંજ સાહેબે ખુલ્લી રીતે જાહેર કર્યું કે જો દરબારો તેમની મમત મૂકશે નહિ તો હું સેન્ટ્રલ એજ્યુકેશન કમિટીના પ્રમુખના હોદ્દાનું રાજીનામું આપીને કમિટી સાથેના બધા સંબંધ તોડી નાખીશ. તેમણે તો દેશી રાજ્યો પર કોઈ એજ્યુકેશન ટેક્ષ લાદવાની પણ સરકારને ભલામણ કરી નાખી.